|  |
| --- |
| **Siguldas novada gerbonis krasas****SIGULDAS** **NOVADA PAŠVALDĪBA** |
| Reģistrācijas Nr.LV 90000048152, Pils iela 16, Sigulda, Siguldas novads, LV-2150 tālrunis: 67970844, e-pasts: pasts@sigulda.lvwww.sigulda.lv |

***APSTIPRINĀTS***

 *ar 2024.gada 10.septembra*

*rīkojumu Nr. A-3.1/4/109*

**Konkursa nolikums**

**Siguldas novada pašvaldības Izglītības un sporta pārvaldes vadītāja**

**amata pretendentu atlasei**

Izdots saskaņā ar

 Ministru kabineta 2014.gada 19.augusta noteikumiem Nr.496

„Kārtība un vērtēšanas nosacījumi valsts un pašvaldību izglītības

 iestāžu (izņemot augstskolas un koledžas) vadītāju un pašvaldības

 izglītības pārvalžu vadītāju amatu pretendentu atlasei” 4.1.apakšpunktu

## I. Vispārīgie jautājumi

1. Nolikums nosaka kārtību, kādā tiek organizēts amata konkurss uz Siguldas novada pašvaldības Izglītības un sporta pārvaldes vadītāja amatu (turpmāk – konkurss), konkursa izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis ir izvēlēties atbilstošāko un piemērotāko kandidātu Siguldas novada pašvaldības Izglītības un sporta pārvaldes (turpmāk – Pārvaldes) vadītāja amatam.
3. Konkursa uzdevums ir izvērtēt konkursa dalībnieku profesionālo kompetenci un atbilstību Pārvaldes vadītāja amatam.

## II. Konkursa komisijas izveidošana un darba organizācija

1. Konkursa organizēšanu, norisi un pretendentu iesniegto dokumentu izvērtēšanu nodrošina ar Siguldas novada pašvaldības domes priekšsēdētāja rīkojumu apstiprināta amata pretendentu atlases komisija.
2. Konkursa komisijas darba organizēšana:
	1. darba interviju norises laiku un vietu nosaka komisijas priekšsēdētājs;
	2. interviju norises laiku un vietu komisijas sekretārs telefoniski vai elektroniski paziņo tiem pretendentiem, kuri izturējuši pirmo atlases kārtu un tiek aicināti ierasties uz otro kārtu (darba interviju);
	3. komisija darbu veic Siguldas novada pašvaldības telpās;
	4. komisijas sēdes ir slēgtas;
	5. komisijas sēdes tiek protokolētas;
	6. komisija sniedz kopēju vērtējumu par katra pretendenta individuālo novērtējumu atbilstoši pirmās konkursa kārtas prasībām, konkursa otrajā un trešajā kārtā katrs komisijas loceklis par katru otrai un trešai kārtai izvirzīto pretendentu sagatavo savu individuālo vērtējumu. Konkursa noslēgumā tiek apkopoti katra pretendenta individuālie novērtējumi, par konkursā uzvarējušu pretendentu pēc visām atlases kārtām tiek atzīts pretendents ar augstāko novērtējumu;
	7. komisija sagatavo konkursa norises noslēguma protokolu un kopā ar konkursā uzvarējušā pretendenta iesniegtajiem dokumentiem iesniedz priekšlikumu Siguldas novada pašvaldības domei lēmuma pieņemšanai par iecelšanu amatā.
3. Komisijas priekšsēdētājs dalībai komisijas sēdēs ir tiesīgs uzaicināt pašvaldības atbildīgās institūcijas pārstāvi izglītības un sporta jomā, kā arī pieaicināt citus izglītības un sporta jomas speciālistus.
4. Konkursa komisijas sēdes protokoli un citi lietvedībā esošie dokumenti tiek glabāti atbilstoši noteiktajai lietu nomenklatūrai.

## III. Konkursa noteikumi

1. Sludinājumu par atklātu konkursu uz vakanto Pārvaldes vadītāja amatu publicē pašvaldības tīmekļvietnē [www.sigulda.lv](http://www.sigulda.lv), Nodarbinātības valsts aģentūras interneta mājas lapas vakanču portālā [www.nva.gov.lv](http://www.nva.gov.lv) un vakanču portālā [www.cv.lv](http://www.cv.lv). Sludinājumā norāda galvenos amata pienākumus, prasības pretendentiem, iesniedzamos dokumentus, kā arī pieteikšanās termiņu, vietu un kontakttālruni.
2. Pretendenta pieteikums satur šādus dokumentus:
	1. motivācijas vēstule;
	2. īss dzīves un darba gaitu pārstāsts (CV);
	3. izglītību un kvalifikāciju apliecinoši dokumenti.
3. Pieteikuma dokumentus ar norādi “Izglītības un sporta pārvaldes vadītāja amata konkursam” iesniedz vai nodrošina tā iesūtīšanu līdz **2024.gada 20.novembrim.** Pēc šī termiņa iesniegtie/iesūtītie pieteikumi netiek vērtēti.
4. Ja noteiktajā termiņā dokumentus nav iesniedzis neviens pretendents, tiek izsludināts jauns konkurss tādā pašā kārtībā.
5. Pārvaldes vadītāja amata pretendentu atlases procesā vērtē pretendentu atbilstību šādām prasībām:
	1. **uz pretendentu neattiecas Izglītības likumā un Bērnu tiesību aizsardzības likumā noteiktie ierobežojumi strādāt par pedagogu;**
	2. **augstākā izglītība sporta vai izglītības jomā, vai vadības zinībās (vēlams maģistra vai doktora grāds);**
	3. vismaz 3 gadu vadības darba pieredze izglītības vai sporta pārvaldības jomā vai pedagoģiskajā darbā;
	4. valsts valodas zināšanas augstākajā līmenī;
	5. vismaz vienas Eiropas Savienības oficiālās valodas prasme profesionālajai darbībai nepieciešamajā apjomā;
	6. pieredze nozaru attīstības plānošanas dokumentu izstrādē, īstenošanā un uzraudzībā;
	7. vēlama praktiska pieredze budžeta plānošanas un personāla vadības jautājumos;
	8. vēlama pieredze darbā ar finanšu līdzekļu piesaistes un sadarbības projektiem;
	9. prasme iekšējo normatīvo aktu izstrādē un analīzē;
	10. pārzināt izglītības, sporta jomas un jaunatnes darba ārējos normatīvos aktus un pieredze to sagatavošanā;
	11. teicamas komunikācijas, prezentēšanas prasmes, atsaucība, iniciatīva, pozitīva attieksme; spēja organizēt un vadīt komandas darbu, motivēt darbiniekus;
	12. nevainojama reputācija, augsta atbildības sajūta, precizitāte un spēja risināt problēmsituācijas;
	13. ļoti labas prasmes darbā ar informācijas tehnoloģijām.

## IV. Konkursa organizācija un norise

1. Konkursa komisija izskata un vērtē pieteikumus, kas saņemti izsludinātā konkursa noteiktajā termiņā.
2. Konkursa komisija veic vērtēšanu vismaz divās kārtās:
	1. **pirmajā kārtā:**
		1. iesniegšanas secībā izskata saņemtos pieteikumus, atlasa tos, kuri atbilst nolikuma 12.2., 12.3., 12.4., 12.5., 12.6. apakšpunktā noteiktajām prasībām atbilstoši novērtēšanas metodikai (1.pielikums). Pirmās kārtas novērtējuma maksimālais punktu skaits ir 8 punkti;
		2. ja kāds no pretendentiem neatbilst Ministru kabineta 2014.gada 19.augusta noteikumu Nr.496 “Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldības izglītības pārvalžu vadītāju amatu pretendentu atlasei” 5.2., 5.3., 5.4. apakšpunktu prasībām, pretendents netiek izvirzīts otrajai kārtai;
		3. komisija apstiprina pretendentu sarakstu dalībai konkursa otrajā kārtā.
	2. **otrajā kārtā** piedalās pirmo kārtu izturējušie pretendenti:
		1. komisija uzaicina pretendentus uz darba interviju. Intervijas laikā komisijas locekļiem ir tiesības uzdot jautājumus pretendentiem, kas saistīti ar izglītību, kvalifikāciju, tālākizglītību, darba pieredzi, normatīvo aktu pārzināšanu, kā arī zināšanām izglītības, sporta un jaunatnes darba jomā, problēmsituāciju analīzi, inovācijām, stratēģisko redzējumu par Siguldas novada pašvaldības izglītības, sporta un jaunatnes darba attīstības iespējām u.c. atbilstoši novērtēšanas metodikai (2.pielikums);
		2. atlases otrajā kārtā vērtē pretendenta pieredzi, zināšanas, prasmes:
			1. pieredze nozares attīstības plānošanas dokumentu izstrādē, īstenošanā un uzraudzībā;
			2. izglītības, sporta jomas un jaunatnes darba normatīvo aktu pārzināšana un pieredze to sagatavošanā;
			3. pieredze darbā ar finanšu līdzekļu piesaistes un sadarbības projektiem;
			4. izcilas komunikācijas, valodas un publiskās runas prasmes;
			5. atsaucība, iniciatīva, pozitīva attieksme;
			6. augsta atbildības sajūta, precizitāte un spēja risināt problēmsituācijas;
			7. elastīga pieeja problēmsituācijām un pārmaiņām;
			8. spēja organizēt un vadīt savu un komandas darbu, spēja motivēt darbiniekus;
			9. labas organizatora prasmes un radoša pieeja darbam.
	3. pēc otrās kārtas intervijām komisija vērtē pretendenta atbilstību visām nolikuma 14.2.2.punktā noteiktajām prasībām atbilstoši novērtēšanas metodikai (2.pielikums). Individuālā novērtējuma maksimālais punktu skaits ir 18 punkti.
	4. **trešajā kārtā**:
		1. pretendenti sagatavo aprakstu, kas ļauj pārliecināties par pretendenta teorētisko zināšanu un prasmju atbilstību amatam, kā arī novērtēt pretendentu stratēģisko redzējumu par Siguldas novada pašvaldības izglītības, sporta un jaunatnes politikas attīstību, kas nodrošina mūsdienīgu, kvalitatīvu un vispusīgu izglītības, sporta un jaunatnes darba attīstību novadā;
		2. pretendenti izpildītu uzdevumu iesniedz vai nodrošina tā iesūtīšanu elektroniski uz e-pasta adresi cv@sigulda.lv komisijas noteiktajā termiņā;
		3. komisija vērtē iesūtītos uzdevumus atbilstoši novērtēšanas metodikai (3.pielikums). Individuālā novērtējuma maksimālais punktu skaits ir 6 punkti.
3. Ja otrajā un trešajā kārtā vairāki pretendenti ieguvuši vienādu vērtējumu, komisijas priekšsēdētājs organizē papildus atlases kārtu.
4. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko pretendentu un sagatavo pamatotu ierosinājumu Siguldas novada pašvaldības domei par pretendenta iecelšanu amatā.
5. Lēmumu par izvirzītā pretendenta pieņemšanu darbā pieņem Siguldas novada pašvaldības dome.
6. Piecu darba dienu laikā pēc konkursa noslēguma komisija rakstveidā informē pretendentus par konkursa rezultātu.
7. Ja nevienu no pretendentiem neatzīst par atbilstošāko vakantajam Pārvaldes vadītāja amatam, konkursa komisija ir tiesīga pieņemt lēmumu par konkursa izbeigšanu bez rezultāta un atkārtota konkursa rīkošanu.

## V. Noslēguma jautājums

1. Pārvaldes vadītāja amata konkursa nolikums sagatavots uz četrām lapām ar trīs pielikumiem.
2. Visiem, pretendentu iesniegtajiem dokumentiem tiek piemērots ierobežotas pieejamības informācijas statuss. Pēc konkursa beigām tie tiek iznīcināti saskaņā ar normatīvo aktu prasībām personas datu aizsardzības jomā.

|  |  |
| --- | --- |
| Domes priekšsēdētājs  | L.Kumskis |

## 1.pielikums

*Konkursa nolikumam*

*Siguldas novada pašvaldības Izglītības un sporta pārvaldes*

*vadītāja amata pretendentu atlasei*

**Siguldas novada pašvaldības**

**Izglītības un sporta pārvaldes vadītāja amata pretendentu**

**atlases pirmās kārtas**

**kompetenču novērtēšanas metodika**

1. **Vispārējs kompetenču raksturojums**

|  |  |  |
| --- | --- | --- |
| **Nr.** | **Kompetence** | **Kompetences apraksts** |
| 1. | Izglītība un attīstība | Iegūtais izglītības līmenis un vēlme sistemātiski papildināt savas zināšanas. |
| 2. | Darba pieredze izglītības vai sporta, vai jaunatnes darba jomā un/vai vadības darbā | Pretendenta darba pieredze un ilgums attiecīgajā jomā, atbilstošā amatā un/vai vadības darbā. |
| 3. | Valsts valodas prasme | Valsts valodas zināšanas C līmeņa 2.pakāpē |
| 4. | Vismaz vienas Eiropas Savienības oficiālās valodas prasme | Svešvalodas prasme profesionālajai darbībai nepieciešamajā apjomā |

1. **Kompetenču vērtējuma līmeņu apraksts un**

**vadītāja kompetencēm noteiktās prasības**

Katra kompetence tiek vērtēta punktu sistēmā, kur 0 punkts ir viszemākais vērtējums, 3 punkti – visaugstākais vērtējums. Katrai kompetencei noteiktas konkrētas prasības, kādām jāatbilst pretendenta kompetencēm.

|  |
| --- |
| **Izglītība un attīstība** (maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Augstākā izglītība sporta vai izglītības jomā vai vadības zinībās (maģistra grāds). Divas vai vairākas augstākās izglītības, kas atbilst iestādes vadītāja darba specifikai. |
| **2** | Pietiekams | Augstākā pedagoģiskā izglītība un atbilstoša kvalifikācija izglītības vai sporta jomā. Sistemātiski papildina savas zināšanas nozarē. |
| **1** | Daļēji pietiekams | Novērtējums nozīmē, ka nepiemīt atbilstošas prasmes un iemaņas, kompetence ir jāattīsta. |
| **0** | Nepietiekams | Izglītība neatbilst prasībām. |
| **Darba pieredze**(maksimālais punktu skaits – 2) |
| Punkti | Novērtējuma nosaukums | Apraksts |
| **2** | Augsts | Vadības darba pieredze izglītības vai sporta pārvaldības jomā 3 vai vairāk gadi. |
| **1** | Pietiekams | Darba pieredze izglītības vai sporta, vai jaunatnes darba jomā 3 vai vairāk gadi. |
| **0** | Nepietiekams | Darba pieredze izglītības vai sporta, vai jaunatnes darba jomā mazāka nekā 3 gadi. |
| **Valsts valodas prasme**(maksimālais punktu skaits – 1) |
| Punkti | Novērtējuma nosaukums | Apraksts |
| **1** | Pietiekams | Valsts valodas zināšanas augstākajā līmenī. |
| **0** | Nepietiekams | Nav atbilstošu valsts valodu zināšanu. |
| **Eiropas Savienības oficiālās valodas prasme** (maksimālais punktu skaits – 2) |
| Punkti | Novērtējuma nosaukums | Apraksts |
| **2** | Augsts | Vairāku Eiropas Savienības oficiālo valodu prasme profesionālajai darbībai nepieciešamajā apjomā. |
| **1** | Pietiekams | Vismaz viena Eiropas Savienības oficiālās valodas prasme profesionālajai darbībai nepieciešamajā apjomā. |
| **0** | Nepietiekams | Nav svešvalodu zināšanu atbilstoši prasībām. |

**Siguldas novada pašvaldības Izglītības un sporta pārvaldes vadītāja amata pretendentu atlases individuālā novērtējuma veidlapa par atlases 1.kārtu**

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vārds, uzvārds

|  |  |  |
| --- | --- | --- |
| **Kritērijs** | **Vērtējums** **(0 – 3 punkti)** | **Piezīmes** |
| **Izglītība un attīstība** (maksimālais punktu skaits – 3) |  |  |
| **Darba pieredze izglītības vai sporta, vai jaunatnes darba jomā un/vai vadības darbā**(maksimālais punktu skaits – 2) |  |  |
| **Valsts valodas prasme**(maksimālais punktu skaits – 1) |  |  |
| **Eiropas Savienības oficiālās valodas prasme** (maksimālais punktu skaits – 2) |  |  |
| **Kopējais punktu skaits:** |  |

Vērtējums par pretendenta atbilstību Siguldas novada pašvaldības Izglītības un sporta pārvaldes vadītāja amatam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  *(vārds, uzvārds) (paraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  *(vārds, uzvārds) (paraksts)*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  *(vārds, uzvārds) (paraksts)*

Datums\_\_\_\_\_\_\_\_\_\_\_\_\_\_\_\_\_\_

## 2.pielikums

*Konkursa nolikumam*

*Siguldas novada pašvaldības Izglītības un sporta pārvaldes vadītāja amata pretendentu atlasei*

**Siguldas novada pašvaldības**

**Izglītības un sporta pārvaldes vadītāja amata pretendentu**

**atlases otrās kārtas**

**kompetenču novērtēšanas metodika**

1. **Vispārējs kompetenču raksturojums**

|  |  |  |
| --- | --- | --- |
| **Nr.** | **Kompetence** | **Kompetences apraksts** |
| 1. | Izglītības, sporta jomas un jaunatnes darba normatīvo aktu pārzināšana un pieredze to sagatavošanā | Individuālo zināšanu apjoms attiecīgajā jomā, iestādes darba organizācijā un vadības darbā. |
| 2. | Pieredze darbā ar finanšu līdzekļu piesaistes un sadarbības projektiem | Individuālo zināšanu un pieredzes apjoms finanšu līdzekļu piesaistē un darbā ar sadarbības projektiem. |
| 3. | Komunikācijas prasmes | Spēja uzklausīt un nodot informāciju saprotamā veidā, argumentējot un risinot konfliktsituācijas saskarsmes procesā. Spēja mērķtiecīgi ietekmēt citu cilvēku viedokli un uzvedību, pozitīvi noskaņojot tos pret sevi saskarsmes procesā. |
| 4. | Augsta atbildības sajūta, precizitāte un spēja risināt problēmsituācijas | Rīkojas, lai nodrošinātu sava un citu darba precizitāti un kvalitāti, aktīva rīcība, lai noteiktu un risinātu problēmas |
| 5. | Prasme organizēt un vadīt komandas darbu | Spēja vadīt darbiniekus un ietekmēt viņu rīcību. Spēja iegūt autoritāti un uzticību, lai motivētu citus kopēju mērķu sasniegšanai. |
| 6. | Valodas un publiskās runas prasme | Spēja uztvert, saprast un veiksmīgi prast pielietot mutvārdu un rakstveida valodu saskarsmē. |

1. **Kompetenču vērtējuma līmeņu apraksts un**

**vadītāja kompetencēm noteiktās prasības**

Katra kompetence tiek vērtēta 3 punktu sistēmā, kur 1 punkts ir viszemākais vērtējums, 3 punkti – visaugstākais vērtējums, bet 2 punkti tiek noteikti kā optimāls kompetences vērtējums. Katrai kompetencei noteiktas konkrētas prasības, kādām jāatbilst pretendenta attieksmei, rīcībai vai zināšanām, lai iegūtu vērtējumu no 1 līdz 3 punktiem.

|  |
| --- |
| **Izglītības, sporta jomas un jaunatnes darba normatīvo aktu pārzināšana un pieredze to sagatavošanā**(maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Zināšanas un pieredze attiecīgajā izglītības vai sporta jomā, izglītības vai sporta iestādes darba organizācijā un vadības darbā balstītas personīgajā pieredzē un iegūtajās teorētiskajās zināšanās, kuras veiksmīgi prot izmantot praksē. Orientējas izglītības, sporta jomas un jaunatnes politikas normatīvo aktu struktūrā, ir piedalījies normatīvo aktu izstrādē. Konsultē par sarežģītiem jautājumiem kolēģus. |
| **2** | Pietiekams | Zināšanas un pieredze attiecīgajā izglītības vai sporta jomā, kā arī izglītības vai sporta iestādes darba organizācijā un vadības darbā ir pietiekamas, lai profesionāli veiktu darbu. Orientējas izglītības, sporta jomas un jaunatnes politikas normatīvo aktu struktūrā. Papildina savas zināšanās nozarē. |
| **1** | Nepietiekams | Zināšanas un pieredze attiecīgajā izglītības vai sporta jomā, kā arī izglītības vai sporta iestādes darba organizācijā un vadības darbā ir nepietiekamas, lai profesionāli veiktu darbu. |
| **Pieredze darbā ar finanšu līdzekļu piesaistes un sadarbības projektiem**(maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Ir pieredze piešķirto finanšu līdzekļu plānošanā un izlietošanā, piesaistē un ir pieredze sadarbības projektu vadībā, uzraudzībā. |
| **2** | Pietiekams | Ir zināšanas un pieredze piešķirto finanšu līdzekļu plānošanā un izlietošanā, piesaistē. |
| **1** | Nepietiekams | Ir zināšanas un pieredze piešķirto finanšu līdzekļu plānošanā un izlietošanā. |
| **Komunikācijas prasmes**(maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Izmanto dažādas pārliecināšanas stratēģijas, lai pārliecinātu sarunu partneri par sava viedokļa pareizību. Veido kontaktu ar sarunu partneri, uzņemoties iniciatīvu. Saskarsmē neizraisa konfliktus. |
| **2** | Pietiekams | Izrāda sapratni un atbalstu sarunas partnerim, informāciju nodod saprotamā veidā.Labi saprotas ar dažādu tipu cilvēkiem, spēj pielāgot savu rīcību, lai sasniegtu vēlamo rezultātu. Veiksmīgi risina konfliktsituācijas. |
| **1** | Nepietiekams | Izraisa sarunas dalībniekā agresivitāti un negatīvu attieksmi. Neprot skaidri formulēt savas domas un viedokli. Ir grūtības konfliktsituācijās kontrolēt savas emocijas. |
| **Augsta atbildības sajūta, precizitāte un spēja risināt problēmsituācijas**(maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Patstāvīgi plāno un organizē savu darbu un sasniedz darba rezultātus. Rīkojas atbildīgi, seko līdzi savai un kolēģu darba izpildei, lai sasniegtu labākus darba rezultātus. Patstāvīgi risina problēmjautājumus. Rūpīgi pārbauda informācijas un sava darba precizitāti. |
| **2** | Pietiekams | Patstāvīgi plāno un organizē savu darbu, saskaņo to ar vadītāju. Pienākumus veic patstāvīgi, kontrolē darbu izpildes termiņus un iekļaujas tajos. Darbu plāno, pamatojoties uz noteiktajām prioritātēm. |
| **1** | Nepietiekams | Darba uzdevumu veikšanai nepieciešami atgādinājumi un pastāvīga uzraudzība. Nepievērš uzmanību darba precizitātei un kvalitātei. |
| **Prasme organizēt un vadīt komandas darbu**(maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Prot ieviest un realizēt izvirzītos mērķus un stratēģijas. Spēj iedvesmot citus ar savu piemēru, kā arī attieksmi pret cilvēkiem, darbu un notikumiem. Sniedz darbiniekiem regulāru un efektīvu atgriezenisko saiti par darba rezultātu. |
| **2** | Pietiekams | Neatlaidīgi un mērķtiecīgi darbojas, lai realizētu konkrētus uzdevumus. Spēj ieinteresēt, aktivizēt un motivēt padotos darba rezultātu sasniegšanai. Piemīt iniciatīva un uzņēmība. |
| **1** | Nepietiekams | Administrē procesus un nodrošina procedūru pielietošanu praksē. Izmanto autoritatīvo stilu darba rezultātu sasniegšanai. |
| **Valodas un publiskās runas prasme** (maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Lieto izkoptu rakstu vai mutvārdu valsts valodu. Lieto gramatiski pareizu rakstu vai sarunvalodu vismaz kādā no svešvalodām. |
| **2** | Pietiekams | Lieto gramatiski pareizu rakstu vai mutvārdu valsts valodu.Sarunvalodas līmenī prot sazināties vienā svešvalodā. |
| **1** | Nepietiekams | Neveiksmīgi izmanto rakstveida vai mutvārdu valsts valodu saskarsmē. Ar grūtībām var paskaidrot savu domu svešvalodā. |

**Siguldas novada pašvaldības Izglītības un sporta** **pārvaldes vadītāja amata pretendentu atlases individuālā novērtējuma veidlapa par atlases 2.kārtu**

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vārds, uzvārds

|  |  |  |
| --- | --- | --- |
| **Kritērijs** | **Vērtējums** **(0 – 3 punkti)** | **Piezīmes** |
| **Izglītības, sporta jomas un jaunatnes darba normatīvo aktu pārzināšana un pieredze to sagatavošanā** (maksimālais punktu skaits – 3) |  |  |
| **Pieredze darbā ar finanšu līdzekļu piesaistes un sadarbības projektiem** (maksimālais punktu skaits – 3) |  |  |
| **Komunikācijas, prezentēšanas prasmes** (maksimālais punktu skaits – 3) |  |  |
| **Augsta atbildības sajūta, precizitāte un spēja risināt problēmsituācijas** (maksimālais punktu skaits – 3) |  |  |
| **Prasme organizēt un vadīt komandas darbu** (maksimālais punktu skaits – 3) |  |  |
| **Valodas un publiskās runas prasme** (maksimālais punktu skaits – 3) |  |  |
| **Kopējais punktu skaits:** |  |

Vērtējums par pretendenta atbilstību Siguldas novada pašvaldības Izglītības un sporta pārvaldes vadītāja amatam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas loceklis: \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  *(vārds, uzvārds) (paraksts)*

Datums\_\_\_\_\_\_\_\_\_\_\_\_\_\_\_\_\_\_

## 3.pielikums

*Konkursa nolikumam*

*Siguldas novada pašvaldības Izglītības un sporta pārvaldes vadītāja amata pretendentu atlasei*

**Siguldas novada pašvaldības Izglītības un sporta pārvaldes vadītāja amata pretendentu**

**atlases trešās kārtas**

**kompetenču novērtēšanas metodika**

1. **Vispārējs kompetences raksturojums**

|  |  |  |
| --- | --- | --- |
| **Nr.** | **Kompetence** | **Kompetences apraksts** |
| 1. | Stratēģisks redzējums par Siguldas novada pašvaldības izglītības, sporta un jaunatnes politikas attīstību, kas nodrošina mūsdienīgu, kvalitatīvu un vispusīgu izglītības, sporta un jaunatnes darba attīstību novadā | Stratēģisks redzējums par Siguldas novada pašvaldības izglītības, sporta un jaunatnes politikas attīstības iespējām, balstoties un dotajiem statistikas datiem un norādot iespējamās problēmas, riskus, iespējas, darbības virzienus un attīstības dokumentos iekļaujamās rīcības. |
| 2. | Valodas prasme | Spēja uztvert, saprast un veiksmīgi prast pielietot rakstveida valodu. |

1. **Kompetenču vērtējuma līmeņu apraksts un**

**vadītāja kompetencēm noteiktās prasības**

Katra kompetence tiek vērtēta 3 punktu sistēmā, kur 1 punkts ir viszemākais vērtējums, 3 punkti – visaugstākais vērtējums, bet 2 punkti tiek noteikti kā optimāls kompetences vērtējums. Katrai kompetencei noteiktas konkrētas prasības, kādām jāatbilst pretendenta attieksmei, rīcībai vai zināšanām, lai iegūtu vērtējumu no 1 līdz 3 punktiem.

|  |
| --- |
| **Stratēģisks redzējums par Siguldas novada izglītības, sporta un jaunatnes politikas** **nozares attīstības iespējām**(maksimālais punktu skaits – 3)  |
| Punkti | Novērtējuma nosaukums | Apraksts |
| **3** | Augsts | Uz analīzi balstīts stratēģisks redzējums par Siguldas novada pašvaldības izglītības, sporta un jaunatnes politikas nozares attīstības iespējām, balstoties un dotajiem statistikas datiem ir norādītas iespējamās problēmas, riski, iespējas, darbības virzienus un izglītības nozares attīstības dokumentos iekļaujamās rīcības, piedāvājot izglītības programmu daudzveidošanas iespējas, inovatīvus risinājumus. |
| **2** | Pietiekams | Stratēģiskajā redzējumā par Siguldas novada pašvaldības izglītības, sporta un jaunatnes politikas nozares attīstības iespējām, balstoties un dotajiem statistikas datiem ir nosaukti konkrēti virzieni un prioritātes, īstenošanas iespējas. |
| **1** | Nepietiekams | Stratēģiskajā redzējumā par Siguldas novada pašvaldības izglītības, sporta un jaunatnes politikas nozares attīstības iespējām, balstoties un dotajiem statistikas datiem ir vispārējas frāzes. |
| **Valodas prasme** (maksimālais punktu skaits – 3) |
| Punkti | Novērtējuma nosaukums | Apraksts |
| **3** | Augsts | Lieto izkoptu, gramatiski pareizu rakstu valsts valodu.  |
| **2** | Pietiekams | Lieto gramatiski pareizu rakstu valsts valodu. |
| **1** | Nepietiekams | Neveiksmīgi izmanto rakstveida valsts valodu.  |

**Siguldas novada pašvaldības Izglītības un sporta pārvaldes vadītāja amata pretendentu individuālā novērtējuma veidlapa**

**par atlases 3.kārtu**

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Vārds, uzvārds

|  |  |  |
| --- | --- | --- |
| **Kritērijs** | **Vērtējums** **(0 – 3 punkti)** | **Piezīmes** |
| **Stratēģisks redzējums par Siguldas novada pašvaldības izglītības, sporta un jaunatnes politikas** **attīstības iespējām** (maksimālais punktu skaits – 3) |  |  |
| **Valodas prasme** (maksimālais punktu skaits – 3) |  |  |
| **Kopējais punktu skaits:** |  |

Vērtējums par pretendenta atbilstību Siguldas novada pašvaldības Izglītības un sporta pārvaldes vadītāja amatam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijas loceklis: \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  *(vārds, uzvārds) (paraksts)*

Datums\_\_\_\_\_\_\_\_\_\_\_\_\_\_\_\_\_\_